הוועדה המיוחדת לפניות הציבור, כנסת 25, פרוטוקול מספר 20, 2023-06-12 00:00

יצחק פינדרוס: בוקר טוב, אני מתכבד לפתוח את ישיבת הוועדה המיוחדת לפניות הציבור

יצחק פינדרוס:  היום כ"ג בסיון תשפ"ג

יצחק פינדרוס:  הישיבה בנושא טיפולי שיניים לילדים עם ניוון שרירים

יצחק פינדרוס:  לפני שנתחיל, מכיוון שיש כאן ילד, אז אני רוצה לומר, ישיבת הוועדה מוקלטת, משודרת

יצחק פינדרוס:  הפרוטוקול וגם שידור הישיבה יפורסמו באתר האינטרנט של הכנסת

יצחק פינדרוס:  לאור העובדה שעלולים לעלות בישיבה נושאים הנוגעים לצנעת הפרט של קטינים, אנו מבקשים את כלל הגורמים כולל ההורים להקפיד על שמירת פרטיותם ולמנוע מלחשוף מעבר לנדרש

יצחק פינדרוס:  כמו כן אם יעלה דבר הנוגע לקטינות וקטינים ומקשר אותם לבדיקה, טיפול או אשפוז פסיכיאטרי וטיפול והשגחה של עובד סוציאלי לפי חוק, לחלילה התאבדות או ניסיון התאבדות או להליך פלילי המתנהל בבית משפט, חל איסור פרסום על פרטים מזהים שלהם, לכן הם לא יצולמו או יוקלטו ולא יכללו פרטים מזהים שלהם בפרוטוקול הדיון

יצחק פינדרוס:  כמו כן לאור האמור אני קובע כי בהתאם לסעיף 120 לתקנון הכנסת, ככל שתהיה בקשה מטעם חבר כנסת, שר או נציגו או אם יעלה צורך לשם הגנה על קטין או חסר ישע, יימחקו מהפרוטוקול המפורסם לעיון הציבור פרטים מזהים של הדובר או הקטינים, הקטינות, לבקשתם או לבקשתם משתתף אחר, אם העמדת הפרוטוקול לעיון הציבור עלולה לגרום להם נזק

יצחק פינדרוס:       אנחנו בנושא של טיפול שיניים לילדים עם ניוון שרירים

יצחק פינדרוס:  זה הגיע בעקבות בקשה של משפחה אחת, אבל בעקבות ההודעות שקיבלנו והטלפונים אנחנו מבינים שהנושא הזה הוא קצת יותר רחב ופתוח ולכן גם החלטנו לקיים את הדיון

יצחק פינדרוס:  אנחנו נתחיל את הדיון עם משפחת אינדק

יצחק פינדרוס:  ערן אינדיק, בבקשה, תציג את הפנייה הראשונה ואנחנו נתקדם לאחר מכן, נשמע את הנוכחים בדיון

ערן אינדק: תודה רבה

ערן אינדק:  חבר הכנסת יצחק פינדרוס, חברי הוועדה, מנהלת הוועדה אתי שבתאי, צוות הוועדה, תודה על הזכות להיות פה

ערן אינדק:  אני גאה לחיות במדינה שרואה את מצוקת האזרח ומזמינה אותו למקום החשוב במדינה לדון באתגרים הניצבים בפניו

ערן אינדק:  שמי ערן ואני רוצה לדבר בשמי ובשם בני יונתן בן 7

ערן אינדק: 5 שכאן לצידי

ערן אינדק:  יונתן לומד בבית ספר ביישוב בו אנו גרים, מצטיין בלימודי חשבון ועברית, אהוב על חבריו ושמח לצאת לגינת המשחקים כל יום לאחר הלימודים

ערן אינדק:  יונתן כמו רבים מילדים בני גילו סובל מבעיות שיניים ונזקק לטיפול רפואי דחוף ולכן הגעתי לכאן היום

ערן אינדק:  לצערי בשנה האחרונה חשתי על בשרי שטיפול שיניים סטנדרטי לילד הסובל מניוון שרירים אינו דבר פשוט כלל וכלל

ערן אינדק:  יונתן נולד עם ניוון שרירים עקב מוטציה בגן הנקרא PYROXD1

ערן אינדק:  הניוון מורגש בכלל שרירי הגוף ומשפיע על המערכת החיסונית

ערן אינדק:  זהו המקרה היחיד בישראל ואנו עושים ימים כלילות לתת ליונתן טיפול שיאפשר חיים רגילים ככל שניתן

ערן אינדק:  על אף מחלתו, יונתן בכוחות אדירים נלחם ובוחר ללמוד, לשחק, לצחוק, לשמוח ולגדול עם הניוון ולא בצילו

ערן אינדק:       יונתן חבר קופת החולים מכבי

ערן אינדק:  לפני כשנה הגענו לביקור במכבידנט

ערן אינדק:  מייד עם הגעתנו הרופאה מסרה לנו שהייתה מאוד שמחה לטפל בו, אך לצערה אינה יכולה לטפל בילדים מורכבים במרפאות מכבידנט, ויונתן נדרש לעבור טיפול שיניים בבתי החולים בלבד

ערן אינדק:  רופאת הריאות של יונתן שמלווה אותנו כבר למעלה מחמש שנים המליצה על טיפול בבית החולים איכילוב או שיבא כטובים ביותר בטיפולים אלו, שנעשים תחת הרדמה מלאה וטיפול נמרץ בהמתנה

ערן אינדק:  הגענו לאיכילוב ב-14 בנובמבר 2022

ערן אינדק:  בביקורת נמצא כי יונתן נדרש לטיפול משמעותי ודחוף

ערן אינדק:  בביקורת נמסר כי יתאמו איתנו תור לניתוח

ערן אינדק:  עברו שבועיים ומשלא התקשרו, התקשרתי אני, שבוע-שבוע מעל 20 שיחות, וכל פעם נמסר לי שטרם נמצא תור פנוי

ערן אינדק:  לאחר חודשיים והיכרות מעמיקה עם מתאמת התורים במכון לרפואת הפה באיכילוב, מסרה לי כי בשנת 2023 ו-2024 לא יהיה תור פנוי, אבל היא מקווה שיהיה תור פנוי בשנת 2025

ערן אינדק:  אתם שומעים נכון, צפי לתור שינויים בשנת 2025

ערן אינדק:       יונתן ששיניו בדיוק צומחות סובל מריור מוגבר, קושי בדיבור, כאבים ונזקים שנגרמים עקב אי טיפול, צריך לחכות שנתיים לטיפול שיניים שצריך להיות מטופל במיידי כמו כל הילדים במדינה

ערן אינדק:  פניתי לפניות הציבור של בית החולים, פניתי למנכ"לית מכבי שירותי בריאות

ערן אינדק:  משניהם קיבלתי תשובה שאין להם איך לסייע

ערן אינדק:  בלית ברירה פניתי למשרד הבריאות שעידכן תוך זמן קצר שהעניין סודר ואנחנו מוזמנים לשיבא ב-17 באפריל 2023

ערן אינדק:  המתנו לתאריך

ערן אינדק:  התחייבות, יום חופש

ערן אינדק:  בביקורת נמסר לנו שהתור הקרוב יהיה ביולי 2024

ערן אינדק:  לא הסכמתי לצאת מבית החולים עד שמנהל היחידה לרפואת הפה שוחח איתי

ערן אינדק:  יונתן ואני חיכינו שעה וחצי עד שפרופ' נועם ירום התפנה, וגם הוא הצטער אך אמר שאין לו איך לסייע

ערן אינדק:  מאז משרד הבריאות מתעלם באופן שיטתי מפניותיי

ערן אינדק:       בשלב זה הרגשתי שחומות הארגונים הציבוריים ומשרדי הממשלה גבוהים מלעבור

ערן אינדק:  בדלת הם לא נתנו לי להיכנס ולצערי גם שום דרך אחרת

ערן אינדק:  אני לא אחד שמוותר

ערן אינדק:  אנו הורים לילד מדהים ומיוחד, מבקרים בבתי חולים בלי סוף, טיפולים רפואיים ופרא-רפואיים על בסיס שבועי, ומשקיעים שעתיים ביום לטיפול ביתי תוך עבודה במשרה מלאה

ערן אינדק:  מרגישים שנכשלנו במתן טיפול השיניים ליונתן בננו

ערן אינדק:       חברי הוועדה ונציגי הגופים הציבוריים שפה איתנו, אני פונה אליכם בבקשה, שלא אומר בתחינה, אנא סייעו ליונתן לקבל את טיפול השיניים לו הוא ראוי

ערן אינדק:  סייעו לנו כהורים למלא את מחויבותנו לספק ליונתן את כל התנאים לחיות חיים רגילים

יצחק פינדרוס: תפקידה של הוועדה הוא בדיוק לבדוק איפה המקומות האלה שאנשים נתקלים בעצם במערכת, לא יודע אם מתעלמת אבל מרגישה קושי ביורוקרטי להתמודד עם הדבר

יצחק פינדרוס:  עם הסטנדרט יודעים איך להתמודד, אבל ברגע שיש משהו שצריך להתמודד איתו, קצת יותר קשה למערכת להתמודד

יצחק פינדרוס:  נשמח קודם כל לשמוע את קופות החולים, איך זה עובד אצלם מבחינתם, איך עובדת המערכת, אם יש בעיה בהתחייבויות במקרים כאלה, אין בעיה בהתחייבויות במקרים כאלה?      אנחנו היינו אתמול, הוועדה כולה בביקור בשערי צדק, וגילינו שיש ביורוקרטיה גם בנושא של ההתחייבויות, אז נשמח קודם כל לשמוע את נציגי קופות החולים

יצחק פינדרוס:  נתחיל מקופת חולים מכבי

טלי צינמון: שלום, נעים מאוד, אני טלי צינמון, נציבת פניות הציבור של מכבי, לא מתחום רפואת השן, מכירה היטב את הפנייה שלכם

טלי צינמון:  קודם כל באמת כואב לשמוע אותך וזה רק גורם להזדהות

טלי צינמון:  צר לי גם על ההרגשה שאתה מתאר, שמהצד השני לא מבינים ולא שותפים להתמודדות שאתם עוברים, אז חשוב לי כן לעשות קצת סדר בדברים, איך זה מבחינת הקופה

טלי צינמון:  קודם כל נתחיל מזה שגם אתה תיארת, ערן, שהפנייה הראשונה כבר החלה במכבידנט כשבעצם יזמו להציע לכם לעשות את הטיפול הזה בבית חולים, ואולי זה עונה לחבר הכנסת על השאלה

טלי צינמון:  לא די שאין בעיה בהתחייבויות, אפילו אנחנו יוזמים להציע במקומות שנראה לנו שנדרש טיפול יותר מורכב, ומקום יותר מוגן עבור הילד יונתן, אז אנחנו הצענו את זה בעצמנו וגם אמרנו שלא משנה איזה בית חולים, איזה הסדר, כשימצא פתרון ויימצא תאריך לתת את הטיפול, אנחנו נאות לתת התחייבות

טלי צינמון:       מהפנייה הראשונה שלך ב-26 בינואר למנכ"לית הקופה, המשך בפנייה שלך למשרד הבריאות, בין אם זה למנכ"ל שעבר לאגף השירות, בין אם זה לנציבות הקבילות, המשך בפנייה בסוף מאי לכנסת ישראל, כל פנייה שקיבלנו ולאורך כל התקופה הזאת פנינו ממכבי בצורה יזומה לכל בית חולים אפשרי וביקשנו את עזרתם לעשות תור לטיפול עבור יונתן

טלי צינמון:  אני לא אמנה את כל הרשימה כי זה כל בתי החולים שיש בהם רפואת שן במדינת ישראל

טלי צינמון:  מרובם גם קיבלנו מענה

טלי צינמון:  המענים שקיבלנו זה שלצערם יש ילדים במצב הזה, ממתינים לטיפול והם לא יכולים להוציא ילד אחר מתור ולתת טיפול ליונתן

טלי צינמון:  כולם דיברו על מצוקת זמנים לטיפול

טלי צינמון:  שיבא ניאותו לתת תור מיידי לבדיקה אבל התור הזה הוליד בדיוק כפי שאתה תיארת, תור לטיפול עצמו ביולי 2024

טלי צינמון:       אני לא רופא ויש לכם פה תיכף רופאים מהקופות וממשרד הבריאות שידעו להסביר את זה יותר טוב, אבל בשל המצב הריאתי ובשל מחלתו המיוחדת הוא נדרש להיות בסמוך לטיפול נמרץ, אז נדרש פה מרדים

טלי צינמון:  נדרש פה הרבה מאוד ארגון בבית החולים

טלי צינמון:  הטיפול עצמו יכול להיות שגרתי אבל כל הקונטקסט שלו צריך להיעשות בצורה בטוחה

טלי צינמון:  לא הצלחנו למרות כל המאמץ שעשינו

טלי צינמון:  גם התשובה שקיבלתם ממשרד הבריאות מתוך מאמצים שמכבי עשו מול בתי החולים, אנחנו עדיין ממשיכים לעשות

טלי צינמון:  לא הפסקנו לעשות את המאמצים האלה למען המשפחה ואני מקווה שהסוגיה העקרונית באמת תביא לאיזשהו פתרון בזמינות התורים, שאנחנו יודעים שזה בעיה לאומית היום גם בבתי החולים, גם בקהילה

טלי צינמון:  אנחנו מתמודדים עם זה יום-יום בהרבה מצבים ובטח במצבים מורכבים כאלה

יצחק פינדרוס: אני רוצה אולי ללכת קצת אחורה

יצחק פינדרוס:  בסוף כשאזרח נתקל בבעיה כזאת, משרד הבריאות לא נמצא בתמונה בכלל? מבחינת אחריות כשפונים אליכם, מי אחראי על הדבר הזה, רק הקופה? רק בית החולים? מי אמור לענות בעצם להורה? בואי נאמר שלהגיע לוועדה פה זה אמור להיות תחנה אחרי האחרונה

יצחק פינדרוס:  אמור להיות מישהו שאמור לקחת אחריות על זה, אז אני אשמח לשמוע מכם התייחסות

אלנה נטפוב: אני ד"ר נטפוב, מנהלת האגף לבריאות השן במשרד הבריאות

אלנה נטפוב:  קודם כל לפני שאני אתייחס, אני גם רוצה ממש להביע אמפתיה

אלנה נטפוב:  קשה לשמוע את הדברים

אלנה נטפוב:  ברור לנו לגמרי שזה לא מצב תקין

אלנה נטפוב:  למעשה ילדים היום בישראל זכאים לטיפולי שיניים בסיסיים, וקופות חולים הם הגופים שהם אחראים על פי חוק ביטוח בריאות ממלכתי לספק את הטיפולים האלה

אלנה נטפוב:  הטיפול אמור להיות מסופק על פי החוזר שקובע קווים מנחים למתן טיפולי שיניים בישראל

אלנה נטפוב:  זה לא חוזר חדש, הוא באוויר מ-2012 לפחות, כבר יותר מעשור

אלנה נטפוב:  זה חוזר של אגף פיקוח על קופות חולים במשרד הבריאות, לא האגף שאני מנהלת, אבל התמונה היא רחבה

אלנה נטפוב:  בתוך החוזר הזה למעשה הקווים המנחים שמוסדרים הם זמינות גיאוגרפית, כלומר צריך לתת למבוטח טיפול בקווים סבירים כדי שלא ייסע רחוק, וגם זמינות של זמן המתנה לרבות זמינות מיידית כשמדובר בטיפול דחוף

אלנה נטפוב:  כל זה נכתב ולרוב נאכף

שקלים: אני לא חושב שהמרחק הגיאוגרפי זה מה שחשוב כאן עכשיו

אלנה נטפוב: אני מסכימה איתך

אלנה נטפוב:  אני רק מתארת את הקווים הכלליים ואני תיכף אתייחס

שקלים: אני חושב שגם אם היה טיפול ראוי באילת, הוא היה מגיע לאילת

אלנה נטפוב: נכון

אלנה נטפוב:  כשאני מתארת, אני לא אומרת לפי מידת חשיבה

אלנה נטפוב:  אני רק מתארת במה החוזר עוסק, ברשותכם

אלנה נטפוב:  אם מדובר בטיפול דחוף הילד אמור לקבל אותו באופן מיידי

אלנה נטפוב:  לחלוטין זה הקו שאמור להוביל כאן

אלנה נטפוב:  בדרך כלל כשמדובר בילדים שמטופלים בקהילה, לרוב אנחנו מבינים שבקהילה המענה אכן ניתן, אבל אכן קיימת בעיה ובעיה חמורה ולא רק לילדים שסובלים מניוון שרירים, גם לילדים אחרים שהם סובלים ממחלות סיסטמיות כאלה ואחרות, קשות, שהם יכולים לקבל טיפול אך ורק בהרדמה כללית ובמסגרת בית חולים

אלנה נטפוב:  אנחנו יודעים שיש תורי המתנה מאוד גדולים

אלנה נטפוב:  אנחנו יודעים שתורי ההמתנה הם שנה עד שנתיים

אלנה נטפוב:  זה לא מצב סביר

שקלים: במקרים דומים כמו שלו?     

אלנה נטפוב: במקרים דומים, נכון

שקלים: מה ההיקף?     

אלנה נטפוב: תראה, תור המתנה ליחידה דנטלית בבית חולים, שנגיד יכולה לכלול שישה רופאים שעובדים, יכול להגיע עד שנה

אלנה נטפוב:  יחידה כזאת יכולה לטפל בחמישה ילדים מורכבים בשבוע לכל הפחות, אז אם אתה תכפיל את זה ב-12 חודשים זה המינימום של תור המתנה שאני יכולה להעלות על הדעת

אלנה נטפוב:  הבעיה היא מורכבת, מדוע? זה איזשהו שילוב גרוע של תחלואה מאוד גבוהה בישראל בקרב ילדים במחלת העששת

אלנה נטפוב:  היא גבוהה ואנחנו לא ממש מצליחים להשתלט עליה למרות שאנחנו עושים הרבה מאמצים

אלנה נטפוב:  מחסור במומחים, כי פה כדי לתת קו טיפול נאות לילד במצב כזה צריך מומחה ברפואת שיניים, ומומחים יש לנו מעט מאוד

אלנה נטפוב:  10% מכלל רופאי השיניים הם מומחים

אלנה נטפוב:  ברפואה כללית זה קרוב ל-60%

אלנה נטפוב:  אנחנו עושים המון מאמצים כדי להכשיר יותר מומחים

אלנה נטפוב:  זה תהליך מאוד קשה

אלנה נטפוב:  אם צריך אני אתייחס לעומק איך אנחנו עושים

אלנה נטפוב:  מחסור בתשתיות, כי למעשה לא בכל בית חולים יש יחידת דנטלית כזאת שיכולה לתת מענה לאוכלוסייה, וגם מחסור במרדימים, כי אם צריך לתת מעטפת בבית חולים של תשתית חדר ניתוח, אז זה גם אחות מוסמכת, זה מרדים שהם כבר מחוץ - - -      

יצחק פינדרוס: זה לא שאלה אליך, אבל כשאת אומרת יש חוסר, משרד הבריאות בסוף הוא הרגולטור גם על בתי החולים

יצחק פינדרוס:  מעבר לקופות החולים גם על בתי החולים

יצחק פינדרוס:  מה משרד הבריאות עשה לעודד בתי חולים לפתוח? מה משרד הבריאות עושה במסגרת סעיף 9? יש הרבה מסגרות

יצחק פינדרוס:  אנחנו היינו פה בחוק ההסדרים

יצחק פינדרוס:  משרד הבריאות יודע לקדם דברים כשהוא רוצה בבתי החולים

יצחק פינדרוס:  הוא בעיקר יודע יחד עם משרד האוצר למנוע הקמות של כל מיני דברים כי זה יעלה לו כסף, אז אני שואל מה משרד הבריאות עושה אם הוא מזהה משהו כזה? מה הוא יודע לעשות בשביל לקדם ולפתוח או להגדיל?     

אלנה נטפוב: קודם כל אנחנו רוצים לתמרץ טיפול שיניים בהרדמה בבתי חולים

אלנה נטפוב:  עשינו תהליך תמחור די מורכב שהסתיים יחסית לאחרונה

אלנה נטפוב:  הוא הסתיים בחודש מאי ולמעשה לראות את אותותיו, איך זה ישפיע עכשיו על השטח, עוד לא הספקנו כי אנחנו רק בחודש יוני, אבל זה כמעט הכפיל תעריף של טיפולי שיניים בהרדמה כללית לילדים

אלנה נטפוב:       יש לנו מערך רחב בקהילה במיוחד בקרב אוכלוסיות מיוחדות לצמצם תחלואה בעששת, כי בסוף אם אתה כל הזמן מטפל בתחלואה שרק עולה, אז כל המסגרות הקיימות הן לא מספיקות

אלנה נטפוב:  אנחנו נכנסים לגני ילדים, לטרום חובה, מנסים להכניס טיפול מונע לטיפול חלב מאז שהילד הוא תינוק

אלנה נטפוב:  משתמשים באמצעים מאוד מאוד פשוטים כמו לכת פלואוריד, צחצוח, משחות שיניים, צמצום צריכת סוכר גם, אז אנחנו יכולים לחתוך לפחות 50% מהתחלואה הזאת

אלנה נטפוב:  עושים המון מאמצים

אלנה נטפוב:  השנה זה גם נפל בגלל שלגני ילדים לא נתנו לנו להיכנס, הסתדרות המורים בגלל עיצומים שהם לא קשורים למשרד הבריאות ולא קשורים לשירות, אבל במסגרת המאבק שלהם פשוט אמרו, די, אין כניסה של צוותים רפואיים לגנים, ולא יכולנו להגיע עם לכת פלואוריד לילדים

אלנה נטפוב:  זה כמובן לא פותר בעיה ספציפית של יונתן

יצחק פינדרוס: כן, אני מדבר על הקצה של אלה שצריכים בסוף הרדמה כללית

יצחק פינדרוס:  אני לא מדבר על באופן כללי

אלנה נטפוב: הנושא של תעריף הוא נושא חשוב מאוד

אלנה נטפוב:  אנחנו מקווים מאוד לראות שזה ישפיע ויפתח את זמינות השירות

אלנה נטפוב:  נושא של הכשרת מומחים זה נושא מאוד חשוב כי בסוף זה האנשים, זה כוח אדם שצריך להגיע לבתי חולים לתת טיפול, לפתוח תוכנית התמחות, להדריך, כי האוכלוסייה הגדלה וצריך יותר מתמחים

אלנה נטפוב:  10% של מומחים ברפואת שיניים זה לא נתון שמספק אותנו

אלנה נטפוב:  אני לא יודעת אם יש פה נציגים של ההסתדרות לרפואת שיניים

אלנה נטפוב:  מספר רב של פעמים בשנה האחרונה פנינו להסתדרות לרפואת שיניים, מועצה מדעית בבקשה לדון במודלים חדשים איך אפשר להכשיר יותר מומחים במדינת ישראל בכדי שהצרכים של האוכלוסייה ייענו

אלנה נטפוב:  זה גם כן תהליך שאנחנו מנסים למצות אותו, עושים הרבה מאמצים

אלנה נטפוב:       אפשר להמשיך את הרשימה הזאת אבל זה עדיין הסתכלות מערכתית שהיא לא מביאה לפתרון מיידי ליונתן

אלנה נטפוב:  גילוי נאות, הפנייה הגיעה אלינו

אלנה נטפוב:  היא כנראה הגיעה לאגף השירות ואנחנו ראינו אותה לפני מספר ימים

יצחק פינדרוס: זה השאלה שרציתי לשאול בהתחלה

יצחק פינדרוס:  בסופו של דבר מי במשרד הבריאות אמון? בסוף אזרח לא יודע את ההבדל בין מנהל המחלקה לשירותים דנטליים למנהלת אגף לבריאות השן

יצחק פינדרוס:  הוא לא בדיוק יודע, אזרח קונבנציונלי

יצחק פינדרוס:  יכול לקרות שהוא לא יידע

יצחק פינדרוס:  כשהוא פונה למשרד הבריאות, מי לוקח את התלונה ומטפל בה?     

אלנה נטפוב: קרוב לוודאי שבנושאים של מיצוי זכאות בסל הבריאות זה יגיע לנציב קבילות הציבור לחוק ביטוח בריאות ממלכתי

אלנה נטפוב:  זה יכול גם להגיע לאגף שירות, מה שאני מניחה שקרה במישור הזה, שזה לגיטימי, זה שני נתיבים

אלנה נטפוב:  בסופו של דבר גם אגפים בתוך משרד הבריאות אמורים לדבר אחד עם השני ולהגיד, קיבלתי פנייה כזאת, זה רלוונטי אליך

יצחק פינדרוס: כן, אבל הוא בעצם אומר, לא קיבלתי שום התייחסות ממשרד הבריאות

אלנה נטפוב: לזה אני לא יכולה להתייחס

ערן אינדק: משרד הבריאות הגיב לי פעם אחת

ערן אינדק:  אחרי זה לפניות לא קיבלתי מענה

אלנה נטפוב: גילוי נאות, אמרתי שאני אנסה להרים טלפון לבתי חולים ולהבין מה תור המתנה שם

אלנה נטפוב:  עשיתי פחות או יותר תהליך דומה גם בעצמי

אלנה נטפוב:  הרמתי טלפון בצורה לא רשמית לשאול מה תור המתנה, להתעניין, סתם בפיזור של בתי חולים, אז בדקו וחזרו אליי ואמרו שזה שנה בממוצע, שזה בלתי סביר ובלתי נסבל, אין ספק

שקלים: במצב הקיים, אני שואל עכשיו, תשתיות, רופאים, הכול בסדר

שקלים:  נגיד וכל הבעיות לגיטימיות

שקלים:  שני דברים: איך נכון לעכשיו אפשר לעזור לילד הזה שלא יחכה שנה או שנתיים או חצי שנה או גם שלושה חודשים? אי אפשר לתת יותר זמן, לא יודע מה, עוד רופאים, אין לי מושג

שקלים:  בואו נפתור לו את הבעיה, זה אחד

שקלים:  שניים, בואו נחשוב מעבר לזה, כמה ילדים כמו יונתן יש שאפשר כן לבוא ולעזור להם, שלא באו לוועדה?      

אלנה נטפוב: אין ספק

שקלים: יש לי בן בגיל הזה ואני עומד להתפוצץ

אלנה נטפוב: תראה, אני מאוד מזדהה עם מה שאתה אומר כי פחות או יותר אלה משפטים שגם אנחנו אומרים אותם - - -      

שקלים: בואו נחשוב כאילו יונתן זה הבן של כולנו, בסדר?      

אלנה נטפוב: קודם כל אני באמת מאוד מעריכה

אלנה נטפוב:  יש לי אמפתיה רבה מאוד לסיפור שהשמעתם ואני מאוד מודה לך על זה שהשמעת אותו

אלנה נטפוב:  זה באמת קשה לשמוע

שקלים: אבל אותו זה לא מעניין שאין תשתיות

שקלים:  זה לא מעניין עכשיו

אלנה נטפוב: אני מסכימה איתך

שקלים: בואו ניצור איזשהו פתרון נקודתי, ספציפי עכשיו, ובמסגרת הוועדה בואו נחשוב אחר כך גם מעבר, איך אפשר כן להקל על אנשים אחרים כמו יונתן שלא הגיעו לוועדה

אלנה נטפוב: שאלנו את השאלה הזאת בדיוק, את אותן היחידות הדנטליות בבתי החולים שפנינו אליהם, ופה אני אומרת, תראה, כשמשרד הבריאות מתערב ומחפש תור למטופל, אנחנו עושים את זה דרך אגב במסגרת קבילות

אלנה נטפוב:  הקבילות עשו את זה

קריאה: הקבילות לא עשו את זה

אלנה נטפוב: הם לא עשו את זה, אבל קופה חייבת לעשות את זה

אלנה נטפוב:  זה קודם כל מבוטח של הקופה

אלנה נטפוב:  אם אתה שואל אותי, קופה צריכה להפוך אבן על אבן כדי למצוא למבוטח שלה כזה חולה, דרך להיות מטופל גם אם זה דרך אשפוז

שקלים: אוקיי, הקופה נתקלה בקיר

שקלים:  מה הלאה?      

אלנה נטפוב: נניח למשל יש איזה מקרה דחוף שחולה, לא משנה, פלוני אלמוני נכנס לאיזשהו מצב דחוף וצריך לקבל טיפול דחוף לבעיה שהוא סובל ממנה והיא כלולה בחוק ביטוח בריאות ממלכתי

אלנה נטפוב:  יש מענה לטיפולים דחופים בישראל

אלנה נטפוב:  בסופו של דבר לפעמים עושים את זה דרך אשפוז

שקלים: למה הוא לא מטופל עכשיו?     

אלנה נטפוב: אני לא יודעת להגיד למה הקופה לא מצאה לזה פתרון, אבל אני גם מבינה את הטענה של אותן היחידות הדנטליות שגם הן מתוסכלות

אלנה נטפוב:  הן אמרו, כדי להכניס את יונתן צריך להוציא ילד דומה שהוא גם בן 7 והוא סובל מבעיות דומות, מהתור הזה

שקלים: אולי להגדיל קצת את זמן הפעילות? אולי לחשוב קצת מעבר לתנאים הקיימים עכשיו?     

יצחק פינדרוס: אני רוצה לשמוע גם את הקופות האחרות

טלי צינמון: רציתי להבהיר בהקשר לשאלה שלך על נציבות הקבילות

טלי צינמון:  קודם כל זה הגיע לנציבות הקבילות

טלי צינמון:  הפנייה למנכ"ל משרד הבריאות הועברה לאגף השירות אבל גם הם הבינו שזה מטופל בנציבות

טלי צינמון:  הנציבות לא פונה לאגפים אחרים במשרד

טלי צינמון:  זה אחד הקשיים

טלי צינמון:  הם פונים לקופה ואומרים, אתם לא עושים מספיק מאמץ, וננזפנו פעם אחר פעם על ידי הנציבות, אתם לא מפעילים מספיק מאמץ, וכל פעם פנינו לעוד בית חולים ועוד בית חולים ועוד בית חולים ועוד בית חולים ונתקלנו בקיר שהוא אמיתי, של מציאות

טלי צינמון:  זה שאלה חשובה, האם יש גם מקום שמשרד הבריאות יעביר לגורמים המקצועיים סוגיה שעולה, ולהגיד בואו תנסו גם אתם לעזור פה לקופה

טלי צינמון:       סוגיה שנייה, גם מכבידנט באסותא מבקשת רישיונות

טלי צינמון:  הייתה מוכנה לעשות כאלה טיפולים וגם פה - - -      

יצחק פינדרוס: שם בדיוק ניסיתי להבין

יצחק פינדרוס:  ממה שאני מכיר עד היום יש רגולציה שלא נותנת לפתוח מחלקות

יצחק פינדרוס:  מדברים אחרים אני מכיר את זה

טלי צינמון: נכון, לא נותנים את האישור לעשות את זה

טלי צינמון:  זה הדבר השני

טלי צינמון:  אני מבינה את הזעקה שלך מאוד

טלי צינמון:       אני לגבי שיבא רוצה לומר שהם היו בסדר

טלי צינמון:  הם עשו מאמץ להקדים את התור לבדיקה

טלי צינמון:  הם עשו פה בבקשה אישית שלנו, אבל בסופו של דבר - - -      

שקלים: למה הוא נמצא פה היום במקום להיות כבר מטופל?     

יצחק פינדרוס: אם אפשר בזום את פרופ' ארנון אפק, משנה למנכ"ל בית חולים שיבא

ארנון אפק: שלום, קודם כל תודה רבה לוועדה שדנה בנושא החשוב הזה

ארנון אפק:  זה לא רק הוא חשוב

ארנון אפק:  האמת שכל מי ששמע את הסיפור של יונתן עכשיו, לא יכול שלא יכאב לו הלב כי באמת מי שאמר, צריך לחשוב שהוא ילד שלנו וצריך לתת לו מענה, אז קודם כל תודה לוועדה ואני מזדהה לחלוטין עם הדברים האלה

ארנון אפק:       תיראו, היום המצב במערכת הבריאות הוא לא רק בתחום טיפולי רפואת השיניים

ארנון אפק:  גם בהרבה מקומות אחרים יש תורים ל-2024

ארנון אפק:  אני אתן לכם דוגמה אחת נוספת, הפרעות אכילה

ארנון אפק:  נקרע הלב

ארנון אפק:  אני אומר את זה הכי בגלוי בעולם

ארנון אפק:  העומס על מערכת הבריאות הוא מאוד מאוד גדול ובסוף זה לא אי רצון טוב

ארנון אפק:  זה פשוט מתחיל ונגמר בהיעדר אמצעים

ארנון אפק:      ד"ר נטפוב שדיברה לפניי ציינה, אני חושב שהיא ירדה עד לסוף, למחסור במשאבים שהיא מתמודדת שאיתם, שזה הרבה יותר גרוע מכל מקום אחר

ארנון אפק:  אני לא יודע כמה מכם יודעים, אבל למשל כל המתמחים שעובדים, מתמחים ברפואת שיניים משלמים מכיסם על ההתמחות

ארנון אפק:  לא רק שהם לא מקבלים כסף, הם גם משלמים מכיסם, אז נכון, משרד הבריאות מעביר תקציב חלקי, אבל כולם משלמים כסף על עצם ההתמחות, כך שקיים מחסור ברופאים

ארנון אפק:       אין תקנים

ארנון אפק:  בתי החולים למעשה דרך התאגידים מממנים את התשלומים כדי לתת מענה

ארנון אפק:  משרד הבריאות מסוגל לטפל בזה

ארנון אפק:  הייתי מנכ"ל משרד הבריאות

ארנון אפק:  יש בזה דרך מאוד מאוד פשוטה לעשות את זה, אחד, להקצות תקנים כדי לבוא ולומר, הנושא הזה באמת חשוב לנו, ושניים, לשנות את התמחור

ארנון אפק:  אנחנו לא צריכים להרוויח כלום

ארנון אפק:  אנחנו באמת לא רוצים להרוויח, אבל אנחנו כן חייבים לגמור מאוזנים ברמה התקציבית

שקלים: זה שאלה תקציבית מה שאתה אומר?      

יצחק פינדרוס: מה שהוא אומר זה מה שאני שאלתי ורמזתי בשאלה שלי

ארנון אפק: ואני עניתי לך בדיוק

יצחק פינדרוס: אני שאלתי בהתחלה ואני אסביר

יצחק פינדרוס:  הד"ר אמרה ששינו את התמחור, משרד הבריאות

יצחק פינדרוס:  אחת הבעיות בפתיחת מחלקות, וזה לא רק בשיניים

יצחק פינדרוס:  אני מדבר עם חבר הכנסת אושר שקלים

יצחק פינדרוס:  אני מנסה לתרגם את מה שאתה אמרת

יצחק פינדרוס:  הוא אומר דבר מאוד פשוט

יצחק פינדרוס:  אחת הבעיות שמחלקות לא נפתחות, בסוף הרי ממה התור נובע? כשבית חולים לא פותח מחלקה

יצחק פינדרוס:  בסוף אם המערכת, יש לה אינטרס שזה יעבוד, אז זה עובד, אבל איפה זה נעצר? אמרה את זה יפה מקופת חולים מכבי

יצחק פינדרוס:  אמרה, אסותא רוצים לפתוח מחלקה

יצחק פינדרוס:  הם עדיין מחכים לאישור לפתוח

טלי צינמון: מכבידנט באסותא

יצחק פינדרוס: רוצים לפתוח מחלקה

יצחק פינדרוס:  לא נתנו להם

יצחק פינדרוס:  עוד לא אישרו להם לפתוח מחלקה

יצחק פינדרוס:  אומר פרופ' אפק משיבא, תקשיב, אני רוצה להביא עוד רופאים אבל זה עולה לי כסף כי לא נותנים לי תקנים

יצחק פינדרוס:  את המתמחים אני משלם

יצחק פינדרוס:  בסוף המערכת, ככל שהיא חונקת את עצמה, התוצאה היא, ואני אומר את זה בכאב רב, זה שיונתן מגיע לוועדה

יצחק פינדרוס:  זאת התוצאה של משחקי המילים האלה

יצחק פינדרוס:  האוצר אומר, רגע, אם אני אפתח יותר מידי, יהיה לי יותר מידי תקנים, אז יוציאו יותר, אז פתאום ילכו לרופאי שיניים ופתאום זה יעלה לי כסף, אולי ככה יפסיקו ללכת לרופאי שיניים

יצחק פינדרוס:  זאת החשיבה לצערי הרב, כחבר ועדת בריאות לשעבר

יצחק פינדרוס:  אני קצת מכיר את סוג החשיבה הזה, ועל החשיבה הזאת היא מדברת

יצחק פינדרוס:  זה מה שפרופ' ארנון אמר

יצחק פינדרוס:  כן

ארנון אפק: כל מילה שאמרת אתה צודק למעט דבר אחד

ארנון אפק:  לא אני משלם עבור המתמחים

ארנון אפק:  המתמחים משלמים מכיסם עבור הזכות להתמחות, מה שלא קיים ברפואה, אגב

ארנון אפק:  זה מה שקורה ברפואת שיניים

ארנון אפק:  ד"ר נטפוב נמצאת כאן והיא יכולה להעיד לא פחות ממני

ארנון אפק:       רציתי גם להגיד, קודם כל כואב לכולנו הלב ואנחנו כן צריכים לתת מענה לא רק ליונתן, גם לאחרים, ולכן החלטנו, בכל זאת שיבא הוא בית חולים עם יכולות וראיה לאומית

ארנון אפק:  אנחנו כן רוצים לקדם את הנושא הזה ולכן החלטנו לעשות מבצע לקיצור תורים

ארנון אפק:  אנחנו נוסיף משאבים

ארנון אפק:  אני מאוד מבקש ממשרד הבריאות לבוא ולתמוך הלאה

ארנון אפק:  אני לא מתנה את זה

ארנון אפק:  אנחנו קודם כל נקצר תורים בטח ליונתן ולחבריו, כי זה לא יכול להיות מענה רק ליונתן

ארנון אפק:  אנחנו נעשה קיצור תורים

ארנון אפק:  הרופאים שלנו התנדבו לעבוד יותר

ארנון אפק:  אנחנו נפנה מרדימים, אחיות, סייעות, כל מה שצריך לאירוע הזה, ואני רק מבקש ממך אדוני יו"ר הוועדה, אנא שמשרד הבריאות ייקח את זה גם הוא כמשימה ויקצה את התקנים, ישנה את התמחור של הדבר הזה כדי שזה לא יישאר רק כמבצע אחד בשיבא

ארנון אפק:  באמת שכל מערכת הבריאות תתגייס למשימה הערכית והחשובה ושלא נצטרך לדון במקרים כמו של יונתן

יצחק פינדרוס: אני שמח על ההודעה שלך ואני אומר לך כבר עכשיו, אנחנו נזמן כאן דיון בוועדה בשבועיים הקרובים עם מנכ"ל משרד הבריאות

יצחק פינדרוס:  עם כל הכבוד למחלקות במשרד הבריאות ולאנשים, אני רוצה ישיבה עם מנכ"ל משרד הבריאות, לשמוע

יצחק פינדרוס:  הם אומרים שתמחור טופל

יצחק פינדרוס:  אני שמח

יצחק פינדרוס:  אני רוצה לדעת שהנושא של עידוד המתמחים מטופל והנושא הזה מטופל

יצחק פינדרוס:  יואיל בטובו מנכ"ל משרד הבריאות להגיע לכאן

יצחק פינדרוס:  שישלח את השר אם הוא לא רוצה לבוא, אבל בסופו של דבר שיגיע לכאן וייתן תשובות האם הדבר הזה הולך להשתנות, כי זה דבר שהוא בלתי נסבל בעליל

יצחק פינדרוס:  אם אני תוך כדי השמיעה, יש נציגת משרד הבריאות, שומע שיש מחסור, ואני שומע ממכבי דנטל שרוצים לפתוח ולא נותנים להם לפתוח, ואני שומע ממך שהמתמחים משלמים מכיסם, אז יש פה איזשהו כשל מערכתי שצריך להיות בסופו של דבר מטופל

יצחק פינדרוס:      אשר, אני אומר לך כבר עכשיו, אנחנו נצטרך להזמין לפה את מנכ"ל משרד הבריאות בשבועיים הקרובים, לא דיון למושב הבא, ולשמוע איך אנחנו מתקדמים

ארנון אפק: ברשותך עוד משפט אחד, חבר הכנסת פינדרוס

ארנון אפק:  קודם כל תודה רבה

ארנון אפק:  אני רוצה להזמין אותך ואת הוועדה לבוא לכאן לשיבא

ארנון אפק:  נארח אתכם יפה, אני מבטיח

ארנון אפק:  נראה לכם את כל התהליכים ואת כל מה שאנחנו רוצים לעשות באמת כדי לקדם את הטיפול לא רק בנושא הזה, גם בנושאים אחרים

ארנון אפק:  אתם יותר ממוזמנים

יצחק פינדרוס: אני מבין שבמסגרת קיצור התורים אתם גם תמצאו פתרון ליונתן

יצחק פינדרוס:  אני בטוח שתמצאו פתרון ליונתן במסגרת קיצור התורים

ארנון אפק: כן, ולחבריו בוודאי

ארנון אפק:  נקצר לפי שיקולים רפואיים

ארנון אפק:  האמת, נקרע הלב כשאתה שומע סיפורים כאלה

ארנון אפק:  זה לא הוגן

ארנון אפק:  הרפואה שלנו הרבה יותר חזקה ויכולה לתת מענה

שקלים: פרופ' אפק, קודם כל תודה רבה

שקלים:  זו יוזמה מבורכת

שקלים:  כשאתה מדבר על קיצור תורים, האם מדובר על במקום שנה-שנתיים, תשעה חודשים, חצי שנה? מה הטווח הסביר שנראה לך כדי שהוא יסבול כמה שפחות?      

ארנון אפק: באמת תודה רבה לוועדה

ארנון אפק:  זה לא שלא ידענו אבל בסוף אתם יודעים, כולנו חיים עם שמיכה קצרה וברגע שהעליתם ובאמת זה נגע לליבנו, החלטנו להפנות את המשאבים לכיוון הזה

ארנון אפק:  אנחנו עושים עכשיו את כל העבודה הנדרשת כדי להוסיף עוד משאבים למבצע הזה

ארנון אפק:  היום יש לנו צוות אחד

שקלים: יש לך איזשהו צפי של זמן פחות או יותר? בערך? אני לא תופס אותך במילה אבל בערך

ארנון אפק: אני רוצה להכפיל את מספר הטיפולים

ארנון אפק:  אני אסביר לך מה הבעיה כאן, ואתה קצת מזכיר לי את ימיי כמנכ"ל

ארנון אפק:  אני תמיד יכולתי להתחייב על כמה שירותים ניתן

ארנון אפק:  הבעיה היא שברגע שאתה מייצר שירותים, אתה פתאום מגלה כל כך הרבה סיפורים עצובים ולכן אני לא יודע כמה יתקצרו התורים

ארנון אפק:  אני כן יכול להתחייב שמשימתנו היא בסוף להכפיל את מספר המטופלים בטיפולי שיניים בהרדמה כללית, ואנחנו רק מטפלים, אגב, בשיבא, רק בחולים או חולים מאוד כמו לפני השתלות מח עצם וכזה, או בחולים עם מוגבלויות או עם אתגרים, ורוצים לעזור לכולם כמובן

שקלים: ההכפלה תהיה מיידית?     

ארנון אפק: כן, מה-1 ביולי, באמת להצליח

יצחק פינדרוס: תודה

יצחק פינדרוס:  בכל מקרה אנחנו מקיימים על זה דיון בעוד שבועיים ואז אנחנו נהיה גם יותר חכמים לדעת בחלק הזה

יצחק פינדרוס:      אני רוצה לשמוע את קופות החולים

סיגל מזור: היי, ד"ר מזור, אני נציגת הכללית, אחראית על תחום בריאות הפה והשיניים, חטיבת הקהילה

יצחק פינדרוס: אם את יכולה לבשר לנו גם על איזה בית חולים שלכם שהקים מחלקה עכשיו בעקבות ההתחשבנות שתוקנה

סיגל מזור: קודם כל אני ממש מודה לכם שבאתם והעליתם את הנושא החשוב הזה

סיגל מזור:  אני חושבת שכל דבר כזה יכול לדחוף את התחום הזה ולקדם אותו וזה מבורך

סיגל מזור:  אולי אתם עוזרים בדרך שלכם לילדים אחרים במצב הזה, ולצערי הרב יש לא מעט כאלה

סיגל מזור:  גם אנחנו נתקלים באותם הקשיים כקופה

שקלים: כמה פניות מסוג זה אתם מקבלים בשנה?     

סיגל מזור: באופן כללי, בדקתי בשנה האחרונה, אנחנו אישרנו, זאת אומרת אנשים שזכאים לטיפול בהרדמה כללית בטיפול שיניים בסדר גודל של 1,600 איש בכל הגילאים, זאת אומרת הרדמה כללית בטיפול שיניים לא רק של ילדים

סיגל מזור:  זה יכול להיות גם אנשים מבוגרים

סיגל מזור:  אכן יש מצוקה של חדרי ניתוח, בעיקר כי אותם האנשים נדרשים לסטינג של בית חולים שיש לו טיפול נמרץ

סיגל מזור:  אי אפשר לעשות אותם, למשל ילדים שלא משתפים פעולה

סיגל מזור:  לכללית סמייל הספק שלנו יש הסכמים עם בתי חולים כמו מ

סיגל מזור: ר

סיגל מזור: ב בת ים, בתי חולים שאין להם שירותי טיפול נמרץ, אבל ילדים מורכבים רפואית, חובה עלינו שיקבלו את הטיפול במסגרת הולמת, שאם חלילה יקרה משהו, יהיה להם מענה מיידי למצבי חירום

סיגל מזור:      אני כן רוצה להגיד שאנחנו בכללית, כשאנחנו נתקלים בכלל במטופלים שמגיע להם טיפולי שיניים בסל והם נדרשים להרדמה כללית, אנחנו מאפשרים להם

סיגל מזור:  יצרנו קשר, יש מרפאות שיניים של משרד הרווחה שבעצם מתמחים בטיפול באנשים עם צרכים מיוחדים

סיגל מזור:  אנחנו מאפשרים להם לקבל שם את הטיפול, עזרה ראשונה לכל הפחות כדי שלא יכאב להם, ואנחנו מזכים אותם, זאת אומרת עושים החזר עבור הטיפול ועושים ככל שאנחנו יכולים להביא אותם לטיפול של הרדמה כללית, אבל לפחות לטפל בנושא של הכאב באופן יחסית מיידי

סיגל מזור:  יש לנו היענות מצוינת של אותן מרפאות

סיגל מזור:  הם נותנים לנו זמינות ואנחנו עובדים גם להגיע להסכם שגם בכלל נוכל לקדם את זה שלא דרך החזרים

סיגל מזור:  זהו, אם יש עוד שאלות, אני אשמח

יצחק פינדרוס: יש פה מישהו שיכול לעזור לנו בלהבין את ההתנהלות של בתי החולים? עוד מישהו חוץ משיבא? מישהו משניידר?      

קריאה: הוא הגיע, הנציג

יצחק פינדרוס: הוא יצא רגע

קריאה: יצא רגע אולי

יצחק פינדרוס: טוב, אנחנו נשמע אותו לאחר מכן

יצחק פינדרוס:      משרד הבריאות, מי שאחראי על התחשבנות, מה שאנחנו נרצה להבין ממך, מה השתנה בתחום ההתחשבנות והאם את חושבת שזה יפתור את הבעיה וייתן תמריץ לבתי חולים כן להיכנס יותר לתחום הזה?     

אורלי מלכה: כמו שנאמר כאן, היו כמה מהלכים שקרו בעולמות הרגולציה הכלכלית בהתחשבנות בין קופות לבין בתי החולים בשנים האחרונות

אורלי מלכה:  בשנת 2019 אם אני לא טועה, אחד הדברים, הוצאנו את כל טיפולי השיניים מתוך מנגנון הקאפ שבוודאי היו"ר מכיר מוועדת הבריאות

יצחק פינדרוס: שאני מעורב בהתחשבנות הזאת

אורלי מלכה: אחד הדברים שזה אמור היה לעשות, זה אמור היה לתמרץ את בתי החולים בין היתר להתחשבן על זה בהסכמים חיצוניים לקאפ

אורלי מלכה:  כבר אין על זה הנחת הקאפ לצורך העניין

אורלי מלכה:  זה אמור היה לתמרץ אותם לפתח את השירות

אורלי מלכה:  זה אחד

אורלי מלכה:  שניים, באמת בעקבות גם הכנסות לסל שהיו בשנתיים האחרונות תמחרנו מחדש הרבה מאוד שירותים רפואיים

אורלי מלכה:  נכנס חבלות שיניים בילדים

אורלי מלכה:  תמחרנו מחדש גם טיפולים בתחום הזה וגם טיפולים שכבר לפני כן היה צריך להשלים אותם בעולמות טיפולי השיניים לקשישים

אורלי מלכה:       הנושא של הרדמה, הרדמה זה שירות שנמצא בסל כבר הרבה מאוד שנים

אורלי מלכה:  היה פנייה במשרד הבריאות מבתי החולים כבר הרבה מאוד זמן שנטפל בנושא הזה ושנייצר איזשהו הבדל בין טיפולי השיניים השונים, טיפולי שיניים קצרים, ארוכים

אורלי מלכה:  בסוף הפרופיל באמת של המטופלים שמגיע לבתי החולים הציבוריים בוודאי, הוא מורכב יותר

אורלי מלכה:  ילד שצריך טיפול שיניים בהרדמה זה אומר שיש שם איזושהי מורכבות או לפעמים זה גם יכול להיות ילד בלי איזושהי תחלואה נוספת, ומה שעשינו ונכנס לתוקף במאי האחרון זה משהו כמו הכפלה כמעט של המחיר

אורלי מלכה:  חוץ מאשר ההתחשבנות הרגילה על טיפולי שיניים, בית החולים זכאי לגבות עוד תוספת על מקרים שבהם היה צורך בהרדמה

אורלי מלכה:      דיברנו לקראת הדיון פה בוועדה עם בתי החולים כדי להבין האם הם רואים את האפקט ואת ההשפעה של הדבר הזה

אורלי מלכה:  הם אומרים שזה באמת מורכב בגלל עולמות כוח האדם

אורלי מלכה:  גם כן לפעמים צריך קצת יותר זמן כדי לראות את השינוי בשטח

יצחק פינדרוס: אני יודע שזה לא העולם שלך, של ההתחשבנות, אבל האם אתם מודעים גם על רגולציה שחוסמת פתיחה של מחלקות כאלה?     

אורלי מלכה: אנחנו באמת בתחום הרגולטורי-הכלכלי

אורלי מלכה:  אפשר אולי לשאול את אלנה מה זה דורש פתיחה של מחלקה נוספת

יצחק פינדרוס: יש בקשות אצלכם לפתיחות מחלקות?     

אלנה נטפוב: הבקשות מגיעות לוועדות פרויקטים בדרך כלל, אבל לבית החולים הרבה מאוד פעמים יש תמריץ לפתוח מחלקה שהיא גם תטפל, גם תלמד, גם תכשיר, כי היום רופא במיוחד משוק הפרטי, להגיע למערכת הציבורית ולעבוד שם גם בשכר הציבורי שלפעמים קשה לנו להתחרות עם השכר הפרטי שיש בשוק, צריכים תחומי עניין אחרים: קידום, הכשרת מתמחים, טיפול, מחקר, שירות לקהילה

אלנה נטפוב:  יש ממשק בדרך כלל עם הסתדרות לרפואת שיניים לאשר מחלקות כאלה בבתי חולים

אלנה נטפוב:  מחלקה, ברגע שהיא מאושרת להתמחות, הרבה יותר קל לה להתרחב, להשיג עוד רופאים, לתת שירות יותר רחב לאזרח

אלנה נטפוב:  יש קשיים עם התהליך הזה

אלנה נטפוב:  אנחנו מבחינת משרד הבריאות נמצאים בשיח בלתי פוסק עם המועצה המדעית של ההסתדרות לרפואת שיניים לאפשר פתיחה של עוד מחלקות

יצחק פינדרוס: מי המעכב כרגע?      

אלנה נטפוב: המועצה המדעית קובעת קריטריונים לפתיחת מחלקות, שלפעמים למחלקות במיוחד בפריפריה בבתי חולים, דוגמת בית חולים פוריה למשל שניסה לא מכבר לפתוח מחלקה לרפואת הפה, הגיש בקשה למועצה המדעית, סורב כי חסרו שם מספר דברים

אלנה נטפוב:  גם לנו ברור ואני מקווה שגם למועצה המדעית ברור שיש הבדל בין הדסה עין כרם שיש שם מחלקה כבר עשרות שנים, לבין בית חולים חדש שהוא מנסה להקים את המחלקה וצריך לעזור לו

אלנה נטפוב:  במישור הזה יש לנו הרבה קשיים והרבה פערים ואנחנו נמצאים בשיח שהוא שיח, הייתי אומרת מתוח עם המועצה המדעית של ההסתדרות לרפואת שיניים

אלנה נטפוב:  זה לא רק שם

אלנה נטפוב:  יש פה בית חולים גם

אלנה נטפוב:  לצורך העניין, יש עתירה משפטית עכשיו

אלנה נטפוב:  אני לא ארחיב על זה, אבל המועצה המדעית ממש תובעת את משרד הבריאות על זה שמשרד הבריאות רוצה לפתוח מחלקה נוספת בבית חולים שערי צדק

אלנה נטפוב:  עד כדי כך

יצחק פינדרוס: בסוף מי שסובל זה האזרח, עם כל התחכומים האלה

יצחק פינדרוס:  אנחנו נצטרך באמת לישיבה הבאה

יצחק פינדרוס:  אני חושב שאנחנו לא מיצינו את הדיון הזה כי הדיון הזה הוא הרבה יותר מורכב

טלי צינמון: בשולי הדברים אולי דווקא לשמח

טלי צינמון:  אני רוצה לומר שבמסגרת כל המאמצים שפנינו, ופנינו שוב ופנינו שוב ופנינו שוב, התבשרנו מרמב"ם שמצאו באוגוסט יום לחדר ניתוח פנוי עבורכם

טלי צינמון:  הבנו שיצרו אתכם קשר ומשיקולים שלכם אתם לא הייתם מעוניינים

ערן אינדק: לא, לא, למה?     

טלי צינמון: זה מה שמסרו לנו הבוקר

טלי צינמון:  בדרך לפה אני קיבלתי את המידע מרמב"ם, אז תדעו שאם אתם מעוניינים אנחנו נשמח לסייע, באוגוסט לטיפול

ערן אינדק: אפשר לסגור את זה

ערן אינדק:  מעולה

טלי צינמון: בסדר

טלי צינמון:  צר לי שזה ככה וזה רחוק אולי, אבל לפחות איזשהו בית חולים ניאות

שקלים: נראה לי שגם אם זה היה בחו"ל הוא היה מגיע

ערן אינדק: לגמרי

יצחק פינדרוס: תודה

יצחק פינדרוס:  אני חושב שאנחנו לא מיצינו את הדיון הזה ואני כן חושב שנצטרך

יצחק פינדרוס:  בדיוק בשביל זה הוועדה הזאת קיימת

יצחק פינדרוס:  ההסתדרות לרפואת שיניים הוזמנו לדיון הזה ולצערי הרב לא הגיעו

יצחק פינדרוס:  אני מבקש מהצוות שלי גם כן לפנות להסתדרות הרפואית לרפואת שיניים לדאוג שיגיעו לדיון הבא

יצחק פינדרוס:  אני רוצה את מנכ"ל משרד הבריאות כאן, וכן לזמן יותר בתי חולים חוץ משיבא, לשמוע מהם את הדיון הזה

יצחק פינדרוס:  הנושא גם של המתמחים שצריכים לשלם מכיסם גם כן

אלנה נטפוב: אני רוצה למסור לוועדה שאושר לנו תקציב נוסף לתמוך במחלקות להתמחות

אלנה נטפוב:  אנחנו לא תומכים במתמחה פרטני, אבל תמיכה שלנו מאפשרת למחלקה להפסיק לגבות ממנו

יצחק פינדרוס: אני חושב שהדיון לא מוצה

יצחק פינדרוס:  אני רוצה לשמוע את הדיון הזה

יצחק פינדרוס:  אנחנו נקיים על זה דיון

יצחק פינדרוס:  אורלי יודעת שכשאני נכנס למשהו אני לא יורד מזה, כולל לא מהקאפ

יצחק פינדרוס:  אני לא מאלה שיורדים מהדבר הזה

יצחק פינדרוס:  אנחנו כולנו, אני חושב שאני אומר את זה גם בשם חבר הכנסת אושר שקלים, לא נרד מהעניין הזה

שקלים: לא, אין מצב

יצחק פינדרוס: אנחנו נקיים כאן דיון עוד שבועיים יחד עם כלל הגורמים

יצחק פינדרוס:  אתי, אני רוצה גם את ההסתדרות הרפואית, גם את מנכ"ל משרד הבריאות, גם את בתי החולים, קופות החולים כמובן, כי בסוף הם בראש החץ, לקיים דיון על העניין הזה, ואנחנו גם נמשיך לעקוב ולראות שיונתן מקבל תור מוסדר

יצחק פינדרוס:      תודה רבה לכם, הישיבה נעולה